Anna Šteina
Anna Šteina (dzimusi 1973. gada 20. decembrī) ir latviešu aktrise. Annas Šteinas māte ir horeogrāfe Baiba Šteina, tēvs — kinooperators Dāvis Sīmanis. Mācījusies Rīgas 45. vidusskolā. 1997. gadā absolvējusi Latvijas Kultūras akadēmiju, bijusi Jura Rijnieka kursā. 2011. gadā absolvējusi Rīgas Stradiņa universitātes maģistra programmu "Mākslas terapija" drāmas terapijas specialitātē. Darbojusies Jaunajā Rīgas teātrī, Dailes teātrī, Valmieras teātrī, Liepājas teātrī, kā arī bērnu un jauniešu teātrī Rībēja MuTe. Pasniedz lekcijas Latvijas Kultūras koledžā. Pazīstama ar Kitijas lomu seriālā "UgunsGrēks". Filmējusies arī filmā "Man patīk, ka meitene skumst" (2004) un dokumentālā filmā Escaping Riga (2014), kā arī epizodiskā lomā filmā "Pūķa ola. Sātanisks stāsts" (1996).